ตาข้างซ้ายมีอาการบวมและรู้สึกหนักที่เปลือกตาในตอนเช้า แต่ไม่มีอาการปวดหรือแสบตาจากแสง พอประมาณเที่ยววันอาการก็หายใป แต่พอวันใหม่อาการเดิมก็กลับมา เคยไปหา ให้ยามากิน หยอดตาและล้างเปลือกตาอาการก็ยังเปนแบบเดิม อยากทราบว่าอาการเหล่านี่เกิดจากสาเหตุใดค่ะ และจะมีวิธีดูแลรักษาเบื้องต้นด้วยตัวเองใหม? หรือหนูต้องทำยังไงบ้างค่ะ รบกวนด้วยนะคะ ขอบค่ะ
สวัสดีค่ะ อาการตาบวมข้างเดียว อาจเกิดได้จาก-ภูมิแพ้ที่ตา-ถูกแมลงกัดเฉพาะที่-เยื่อบุตาอักเสบ จากการสัมผัสสารที่แพ้ หรือการติดเชื้อไวรัส-ตากุ้งยิง-ถุงน้ำหรือซีสต์ที่มีการอักเสบหรือติดเชื้อ-ภาวะมีน้ำคั่งในร่างกายเช่น มีโรคไต หัวใจล้มเหลว แต่มักเป็น 2 ข้าง-เกิดจากการบาดเจ็บบริเวณดวงตากรณีที่บวมมากแค่ตอนเช้าแล้วระหว่างวันหายไป อาจจะเกิดจากภูมิแพ้ที่ตาได้แนะนำพบแพทย์ทั่วไปเพื่อประเมินอาการเบื้องต้นก่อน อาจถ่ายรูปในช่วงที่ตาบวมมากๆไว้ให้แพทย์ดูได้ ในระหว่างนี้อาจลองรับประทานยาแก้แพ้กลุ่มต้านฮิสตามีน ไม่ไปขยี้ตาบ่อยๆ รักษาความสะอาดที่ใบหน้าและดวงตา และควรหลีกเลี่ยงใช้ผลิตภัณฑ์ที่อาจก่อให้เกิดการอักเสบ เช่น เครื่องสำอางหรือคอนแทคเลนส์